Empat Polis

Empat Polis (Four Policemen) merujuk kepada sebuah majlis pasca perang yang terdiri daripada Pembesar Berempat (Big Four) yang mana Presiden A.S. Franklin D. Roosevelt mencadangkan sebagai penjamin keamanan dunia. Anggota Pembesar Berempat, dipanggil Empat Kuasa semasa Perang Dunia II, adalah empat Pihak Berikat utama: iaitu Amerika Syarikat, United Kingdom, Kesatuan Soviet dan Republik China.  Pertubuhan Bangsa-Bangsa Bersatu yang dicetuskan oleh Roosevelt mengandungi tiga kumpulan: sebuah kumpulan eksekutif terdiri daripada Pembesar Berempat, sebuah kumpulan penguatkuasaan mengandungi empat negara kuasa besar yang sama bertindak sebagai Empat Polis atau Empat Sherif, dan sebuah perhimpunan antarabangsa yang mewakili negara-negara ahli PBB.

Empat Polis akan bertanggungjawab memelihara keamanan didalam lingkungan pengaruh mereka: Britain didalam empayarnya dan di Eropah Barat; Kesatuan Soviet di Eropah Timur dan daratan tengah Eurasia; China di Asia Timur dan Pasifik Barat; dan Amerika Syarikat di hemisfera Barat. Sebagai langkah pencegahan terhadap peperangan baru, negara-negara yang bukan Empat Polis harus dilucutkan senjata. Hanya Empat Polis akan dibenarkan memiliki apa-apa senjata yang lebih kuat daripada senapang. Empat Polis mencapai kejayaan sebagai anggota tetap Majlis Keselamatan PBB, tetapi kuasanya telah dikurangkan dengan ketara sebagai kompromi kepada kritikan antarabangsa. Perancis kemudian ditambah sebagai anggota tetap kelima majlis keselamatan atas desakan Churchill.

Lihat juga
Pihak Berikat

Petikan

Rujukan

Category:Perang Dunia Kedua
Category:Pertubuhan Bangsa-Bangsa Bersatu
Category:Pertubuhan antarabangsa
Category:Sejarah Amerika
Category:Sejarah China
Category:Kesatuan Soviet
Category:Sejarah Rusia
Category:Sejarah United Kingdom